
În temeiul art.73 din Constituţie şi art.47 din Regulamentul Parlamentului se înaintează cu titlul de iniţiativă legislativă, proiectul de lege pentru completarea alineatului (2) al articolului 55 din Codul familiei nr.1316-XIV din 26 octombrie 2000.


Anexă:

1. Proiectul de lege

2. Nota informativă

Petru Gozun
Deputat în Parlament

Proiect

Lege

privind completarea Codului familiei

nr.1316-XIV din 26 octombrie 2000

Parlamentul adoptă prezenta lege organică.

Art.I. – Articolul 55 alineatul (2) din Codul familiei nr.1316-XIV din 26.10.2000 (Monitorul Oficial al Republicii Moldova, 2001, nr.47-48, art.210), cu modificările ulterioare se completează după cum urmează:

· după cuvintele „sau al mamei” textul se completează cu sintagma „ori unul compus din respectivele două nume” şi mai departe conform textului.

Art.II. – Guvernul, în termen de o lună, va aduce actele sale normative în concordanţă cu prezenta lege.









Preşedintele Parlamentului

Nota informativă

la proiectul legii privind completarea Codului familiei


Necesitatea elaborării şi adoptării proiectului de lege nominalizat rezultă din următoarele considerente.


La implementarea prevederilor articolului 55 al Codului familiei subdiviziunile responsabile de eliberarea actelor stării civile şi cele de documentare a populaţiei se confruntă cu mai multe cereri ale cetăţenilor privind trecerea în acte a numelui compus (dublu) de familie. Dar, stipulările articolului respectiv din Cod nu prevăd în mod expres eliberarea unor atare acte. În aceste condiţii structurile serviciului stării civile sunt nevoite să refuze eliberarea acestora. E de menţionat, că articolul dat din Codul familiei prin alineatul (3) prevede dreptul copilului la un prenume compus din două prenume cu acceptul părinţilor.


Atribuirea unor nume de familiei compuse, de rând cu prenume compus, este o practică generală implementată în majoritatea ţărilor din Europa şi alte continente.


Prin proiectul de lege prezentat, drept iniţiativă legislativă, această lacună în legislaţia din domeniu se propune a fi lichidată. Adoptarea completărilor la articolul 55 va permite de a evita pe viitor situaţii confuze şi de refuz la adresările cetăţenilor din republica Moldova.

